
REPUBLIKA HRVATSKA
TRGOVAČKI SUD U PAZINU

ZAPISNIK
o ročištu održanom dana 23. srpnja 2026. godine 
u postupku po prijedlogu za otvaranje stečaja nad dužnikom
 AUTO ARMIN j.d.o.o., OIB: 24645371505, MBS: 130147349, Pula, Šišanska cesta – Via Sissano 84,
radi odlučivanja o pretpostavkama za otvaranje stečajnog postupka i
razlozima za otvaranje stečajnog postupka



OD SUDA NAZOČNI:
Tijana Licul, stečajni sudac
Sanja Prodan, zapisničar

Početak u 9,00 sati

Utvrđuje se da na današnje ročište nisu pristupili:
	Predlagatelj, dužnik. 

Za osobe koje nisu pristupile na današnje ročište rješenje kojim je pokrenut prethodni postupak te zakazano ovo ročište smatra se da je uredno dostavljeno. Navedeno rješenje objavljeno je na mrežnoj stranici e-oglasna ploča sudova 29. lipnja 2026. godine, a sa oglasne ploče je skinuto po proteku 8 dana, pa se dostava smatra uredno obavljenom istekom osmog dana od dana objave, sukladno čl. 12. st. 1. Stečajnog zakona.

	Uvidom u spis utvrđeno je da je do dana održavanja ovog ročišta račun dužnika i dalje u blokadi, sve sukladno prijedlogu za otvaranje stečajnog postupka od 5. lipnja 2026. prema kojemu na dan 4. lipanj 2026. dužnik u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 8.168,76 EUR. Na današnji dan blokada iznosi 8.261,12 EUR. 

	Iz radnja koje je poduzeo sud utvrđeno je da dužnik nema vrijednije imovine, prema podacima MUP-a dužnik je vlasnik teretnog automobila MERCEDES BENZ SPRINTER, 1990. godište, koje prema podacima MUP-a vrijedi 1.000,00 EUR.  Prema podacima iz Njuškala, takvo vozilo 2002. godište prodaje se po cijeni od 2.000,00 EUR. 

	
Sudac

rješava

Sukladno čl. 132. SZ-a pozvati će osobe koje imaju pravni interes za provedbom stečajnog postupka da u roku od 15 dana uplate predujam za namirenje troškova prethodnog i otvorenog stečajnog postupka.

Dovršeno u 09:05 sati.

